परमात्मा के लिए भी जीवन में समय निकालें: संकर्षण महाराज
अंबे मंदिर में चल रही देवी भागवत कथा के अंतिम दिन संतश्री संकर्षण महाराज ने परमात्मा के द्वारा जीव को खुद से जोड़ने के लिए की गई लीलाओं का वर्णन करते हुए बताया कि मनुष्य अपना हर काम समय से करते हैं पर भगवान और गुरु का नाम नहीं लेते।
ब्रम्हमुहूर्त पर उनका नाम नहीं लेते। यह निशाचर का कार्य होता है। कर्म के द्वारा उनके नियम का पालन अस्थायी होता है। प्रकृति के नियम का पालन करना,परमात्मा, गुरु भगवान, मित्र, पिता बनकर समझाते हैं फिर भी जड़ बुद्धि समझ नहीं पाता। इसलिए हमेशा भगवान को खुद के करीब रखें और उनके लिए समय निकालें। संतश्री ने आगे भगवान विष्णु और शिव की कथा सुनाई। उन्होंने शिव-पार्वती विवाह का सुंदर वर्णन किया। मां कामाख्या संस्थान की ओर से आयोजित इस कथा के दौरान आयोजन के संयोजक एंव संस्था के सचिव राकेश सिंह बैस,उपाध्यक्ष प्राणेश गुरु गोस्वामी, विनीत अग्रवाल, अरुण ताम्रकार, राजेन्द्र पारख, लोकेश, सागर, शैलेन्द्र, योगेश, उमेश ढीमर, शुभम यदु, धीरज, नीता गुरु गोस्वामी समेत कामाख्या संस्थान से जुडे़ सदस्य और शहर के धर्मप्रमी मौजूद थे।
अभिषेक के बाद लगाया छप्पन भोग, आज देवी हवन
शुक्रवार को कथा के अंतिम दिन देवी अभिषेक हुआ। इसके बाद छप्पन भोग लगाया गया। रायपुर समेत बिलासपुर, अंबिकापुर,भिलाई, दुर्ग, नगरी, धमतरी और बनारस के लगभग एक हजार श्रद्धालुओं ने देवी अभिषेक का पुण्य लिया। शनिवार को सुबह 7 बजे दिव्य देवी हवन शुरू होगा। संस्थान के मीडिया प्रभारी कुलदीप शुक्ला ने बताया कि गुरु माता का आगमन राजधानी में गुरुवार को हुआ। संस्थान ने उनका स्वागत किया। गुरु माता भी देवी अभिषेक में शामिल हुईं। बीकानेर से पहुंचे महाराज शिव सत्यनाथ का सम्मान भी मां कामाख्या संस्थान ने किया।
hin_Deva hin_Deva hin_Deva hin_Deva awa_Deva